|  |  |  |  |  |  |  |  |
| --- | --- | --- | --- | --- | --- | --- | --- |
| TABUĽKA ZHODY **k návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov** s právom Európskej únie | | | | | | | |
| Smernica EÚ **ŠTVRTÁ SMERNICA RADY 78/660/EHS z 25. júla 1978 o ročnej účtovnej závierke niektorých typov spoločností, vychádzajúca z článku 54 ods. 3 písm. g) Zmluvy** (78/660/EHS) **v platnom znení** | | | Právne predpisy Slovenskej republiky Zákon č. 431/2002 Z.z. o účtovníctve v znení neskorších predpisov ( ďalej len "431/2002")  **Návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov (Čl. I je označený ďalej len ako "návrh zákona")** | | | | |
| 1 | 2 | 3 | 4 | 5 | 6 | 7 | 8 |
| Článok  (Č, O,  V, P) | Text | Spôsob trans.  (N, O, D, n.a.) | Číslo  predpisu | Článok (Č, §, O, V, P) | Text | Zhoda | Poznámky |
| Čl.4 ods.1 | 1. V súvahe a v účte ziskov a strát sa musia položky uvedené v článkoch 9, 10, 23 až 26 vykázať oddelene v stanovenom poradí.  Podrobnejšie členenie položiek sa môže povoliť za predpokladu, že sa ich štruktúra zachová. Nové položky sa môžu doplniť iba vtedy, ak ich, obsah nevyjadrujú niektoré z položiek predpísanej štruktúry. Členské štáty môžu požadovať takéto podrobnejšie členenie existujúcich alebo doplnenie nových položiek. | N | 431/2002 a  **návrh zákona** | § 4  O:2 | Podrobnosti o rámcových účtových osnovách (§ 13) pre jednotlivé skupiny účtovných jednotiek účtujúcich v sústave podvojného účtovníctva, dni uskutočnenia účtovného prípadu, postupoch účtovania, usporiadaní a označovaní položiek individuálnej účtovnej závierky a konsolidovanej účtovnej závierky vo verejnej správe a o obsahovom vymedzení týchto položiek, rozsahu údajov určených z účtovnej závierky na zverejnenie, termínoch, spôsoboch, **postupoch a** **mieste ukladania**  účtovnej závierky a výročnej správy, obsahovom vymedzení účtovných kníh v sústave jednoduchého účtovníctva a v sústave podvojného účtovníctva a tiež o účtovných zásadách a účtovných metódach určujúcich spôsoby oceňovania a ich použitia, o zásadách pre tvorbu a zúčtovanie opravných položiek, odpisovaní, zásadách pre tvorbu a použitie rezerv, zásadách pre členenie majetku a záväzkov, zásadách pre vytváranie analytických účtov a analytickej evidencie, metódach a postupoch konsolidácie vo verejnej správe a účtovných sústavách ustanoví Ministerstvo financií Slovenskej republiky (ďalej len "ministerstvo") opatrením. Opatrenie vyhlasuje ministerstvo oznámením o jeho vydaní v Zbierke zákonov Slovenskej republiky8) a účtovná jednotka je povinná ho dodržiavať. | Ú | Čl. 8,9,13,14, 15,16,17,23,24,25,26, 29 smernice sú transponované tiež v § 4 ods.2 |
| Čl. 31  O. 1  P:cc) | do úvahy sa musia brať všetky odpisy bez ohľadu na to, či je výsledkom účtovného roka zisk alebo strata; | N | **Návrh zákona** | § 28  O: 2 | **Pozemky, predmety z drahých kovov a iný majetok vymedzený ustanoveniami osobitných predpisov upravujúcimi pozemky, tieto predmety a majetok sa neodpisujú.** | Ú | § 26 O:3,§ 28 O: 1, 3, 4 |
| Čl.47 ods.1 | 1. Riadne overená ročná účtovná závierka a výročná správa spolu so  správou predloženou osobou poverenou vykonaním auditu ročnej  účtovnej závierky sa zverejní spôsobom stanoveným právnymi predpismi  jednotlivých členských štátov v súlade s článkom 3 smernice  68/151/EHS. | N | **Návrh zákona** | § 21  O:1  O: 2  O:3  O: 4  O: 5 | **Individuálnu výročnú správu povinne ukladajú do zbierky listín obchodného registra účtovné jednotky, ktoré musia mať účtovnú závierku overenú audítorom podľa § 19 ods. 1 písm. a), b) alebo d) takto:**  **a) akciová spoločnosť, spoločnosť s ručením obmedzeným, družstvo a štátny podnik, a to do 30 dní po schválení účtovnej závierky alebo do lehoty ustanovenej osobitným predpisom,**  **b) Exportno– importná banka Slovenskej republiky, a to do 60 dní po schválení účtovnej závierky,**  **c) verejná obchodná spoločnosť a komanditná spoločnosť, a to do siedmich mesiacov po uplynutí účtovného obdobia.**  **Individuálna výročná správa a konsolidovaná výročná správa účtovnej jednotky, ktorou je obec alebo vyšší územný celok, sa ukladá v registri podľa § 23a, a to do jedného roka od skončenia účtovného obdobia.**  **Účtovná jednotka, na ktorú sa vzťahuje povinnosť zostavovať konsolidovanú výročnú správu podľa § 22, je povinná uložiť konsolidovanú výročnú správu do zbierky listín obchodného registra do jedného roka od skončenia účtovného obdobia.**  **Materská účtovná jednotka, ktorá postupuje podľa § 22 ods. 8 je povinná uložiť konsolidovanú účtovnú závierku uvedenú v § 22 ods. 9 písm. a) spolu so správou audítora a konsolidovanou výročnou správou do zbierky listín obchodného registra do jedného roka od skončenia jej účtovného obdobia, pričom konsolidovaná účtovná závierka môže byť uložená ako súčasť konsolidovanej výročnej správy.**  **Účtovná jednotka uvedená v § 17a zverejní na svojom webovom sídle, že uložila účtovnú závierku v registri podľa § 23a alebo zverejní úplnú účtovnú závierku v tom istom rozsahu a v tej istej lehote ako bola uložená v registri podľa § 23a. Informácia o uložení účtovnej závierky alebo účtovná závierka zverejnená podľa prvej vety musí byť zverejnená na webovom sídle minimálne jeden rok od uverejnenia.** | Ú |  |
| Čl.48 | Ak sa ročná účtovná závierka a výročná správa zverejnia v plnom  rozsahu, musia mať formu a obsah, na základe ktorých osoba poverená  vykonaním auditu ročnej účtovnej závierky vypracovala svoju správu.  Správa tejto osoby sa musí uviesť v úplnom znení. | N | **Návrh zákona** | § 21  O:1  § 23 O:2 P:i) | **Individuálnu výročnú správu povinne ukladajú do zbierky listín obchodného registra účtovné jednotky, ktoré musia mať účtovnú závierku overenú audítorom podľa § 19 ods. 1 písm. a), b) alebo d) takto:**  **a) akciová spoločnosť, spoločnosť s ručením obmedzeným, družstvo a štátny podnik, a to do 30 dní po schválení účtovnej závierky alebo do lehoty ustanovenej osobitným predpisom,28d)**  **b) Exportno – importná banka Slovenskej republiky, a to do 60 dní po schválení účtovnej závierky,**  **c) verejná obchodná spoločnosť a komanditná spoločnosť, a to do siedmich mesiacov po uplynutí účtovného obdobia.**  **Do registra sa ukladajú**  **správy audítora,** | Ú |  |
| Čl.  60a | Členské štáty stanovia pravidlá o sankciách za porušenia vnútroštátnych  ustanovení prijatých podľa tejto smernice a prijmú všetky opatrenia  potrebné na zabezpečenie toho, aby sa uplatňovali. Predpísané sankcie  musia byť účinné, primerané a odrádzajúce. | N | **Návrh zákona** | § 38  O: 1  O: 2  O: 3  O: 4  O: 5  O: 6  O: 7 | **Správneho deliktu sa dopustí účtovná jednotka, ak**   1. **nezostavila účtovnú závierku podľa § 6 ods.4,** 2. **neotvorila účtovné knihy alebo neuzavrela účtovné knihy podľa § 16,** 3. **neuložila dokumenty podľa § 23a alebo neuložila výročnú správu podľa § 21,** 4. **nedala overiť účtovnú závierku alebo súlad údajov účtovnej závierky s výročnou správou audítorom a tým porušila ustanovenia § 19, § 22 alebo § 22a,** 5. **nedala schváliť alebo nedala odvolať audítora podľa § 19 ods.2,** 6. **nemala zriadený výbor pre audit podľa § 19a,** 7. **neviedla účtovníctvo podľa § 8, a toto porušenie malo vplyv na nesprávne vykázanie skutočností v účtovnej závierke,** 8. **neviedla účtovníctvo podľa § 8, a toto porušenie nemalo vplyv na vykázanie skutočností v účtovnej závierke,** 9. **porušila ustanovenia § 9,** 10. **porušila ustanovenia § 17,** 11. **nedodržala oceňovanie podľa § 24 až § 28,** 12. **porušila ustanovenia § 31,** 13. **porušila ustanovenia § 34,** 14. **porušila ustanovenia § 35.**   **Daňový úrad uloží pokutu za správny delikt**   1. **podľa odseku 1 písm. a) až g) a to do 2 % z celkovej sumy majetku vykázanej** 2. **v súvahe zostavenej za kontrolované účtovné obdobie v ocenení upravenom o položky podľa § 26 ods. 3; najviac však 1 000 000 eur,** 3. **vo výkaze o majetku a záväzkoch zostavenom za kontrolované účtovné obdobie; najviac však 1 000 000 eur,** 4. **podľa odseku 1 písm. i) až n) a to do 2 % z celkovej sumy majetku vykázanej** 5. **v súvahe zostavenej za kontrolované účtovné obdobie v ocenení upravenom o položky podľa § 26 ods. 3; najviac však 100 000 eur,** 6. **vo výkaze o majetku a záväzkoch zostavenom za kontrolované účtovné obdobie; najviac však 100  000 eur,** 7. **podľa odseku 1 písm. h) a to do 2 % z celkovej sumy majetku vykázanej** 8. **v súvahe zostavenej za kontrolované účtovné obdobie v ocenení upravenom o položky podľa § 26 ods. 3; najviac však 1 000 eur,** 9. **vo výkaze o majetku a záväzkoch zostavenom za kontrolované účtovné obdobie; najviac však 1 000 eur.**   **Za porušenie povinností ustanovených týmto zákonom sa nepovažuje účtovanie a vykazovanie, ktoré je v súlade s osobitným predpisom,22a) v účtovných jednotkách, ktorým táto povinnosť vyplýva z § 17a.**  **Daňový úrad je oprávnený vykonávať v účtovnej jednotke kontrolu dodržiavania ustanovení tohto zákona. Na vykonávanie kontroly, na konanie o uložení pokuty vrátane jej vymáhania a na opravné prostriedky proti rozhodnutiu o uložení pokuty, sa primerane vzťahuje osobitný predpis47ae).**  **Pri ukladaní pokuty podľa odseku 2 daňový úrad prihliada na závažnosť správneho deliktu, spôsob dopustenia správneho deliktu, dobu trvania a jeho následky a na okolnosti, pri ktorých k správnemu deliktu došlo. Daňový úrad pri ukladaní pokuty za kontrolované účtovné obdobia prihliada na skutočnosť, či účtovná jednotka v súlade s § 3 ods. 1 vykonala účtovanie opravy chyby za kontrolované účtovné obdobie v iných účtovných obdobiach. Daňový úrad prihliada aj na to, ak účtovná jednotka do začatia kontroly podľa osobitného predpisu48) písomne oznámi miestne príslušnému daňovému úradu obsah a sumu vykonanej opravy chyby za kontrolované účtovné obdobie účtovanej v bežnom účtovom období.**  **Daňový úrad uloží pokutu podľa odseku 2 do jedného roka odo dňa, keď sa o správnom delikte dozvedel, najneskôr však do piatich rokov od skončenia účtovného obdobia, v ktorom k správnemu deliktu došlo.**  **Výnos pokút je príjmom štátneho rozpočtu.** | Ú |  |

LEGENDA:

|  |  |  |  |
| --- | --- | --- | --- |
| V stĺpci (1):  Č – článok  O – odsek  V – veta  P – číslo (písmeno) | V stĺpci (3):  N – bežná transpozícia  O – transpozícia s možnosťou voľby  D – transpozícia podľa úvahy (dobrovoľná)  n.a. – transpozícia sa neuskutočňuje | V stĺpci (5):  Č – článok  § – paragraf  O – odsek  V – veta  P – písmeno (číslo) | V stĺpci (7):  Ú – úplná zhoda (ak bolo ustanovenie smernice prebraté v celom rozsahu, správne, v príslušnej forme, so zabezpečenou inštitucionálnou infraštruktúrou, s príslušnými sankciami a vo vzájomnej súvislosti)  Č – čiastočná zhoda (ak minimálne jedna z podmienok úplnej zhody nie je splnená)  Ž – žiadna zhoda (ak nebola dosiahnutá ani úplná ani čiast. zhoda alebo k prebratiu dôjde v budúcnosti)  n.a. – neaplikovateľnosť (ak sa ustanovenie smernice netýka SR alebo nie je potrebné ho prebrať) |